﻿ مهاترات صائم …ما نحبش نعيش تونسي بطريقتهم | موقع الصحفيين التونسيين بصفاقس
مهاترات صائم …ما نحبش نعيش تونسي بطريقتهم
12 ماي,2019 18:00
بالله قولولي واش معناها عيش تونسي ….فهموني بالكشي التوانسة يعيشوا على الطريقة الالمانية ….عيش تونسي ما عندو حتى معنى اللهم في عقل صاحبة الجمعية وبقية الفيلق الاعلامي المصاحب ….نحب نفهم واش معناها عيش تونسي …كيفاش ؟ واش يلزمنا نعملوا باش تعيشوا توانسة …يا سيدي انا واخذ تونسية وناكل الكسكسي ونعاني في هموم الكرونيكارات …ونمشي موخّر للخدمة …ونستنى كار السوريتراس اكثر من ساعة …انا عايش في تونس ونستنشق سموم السياب …معناها انا عايش صفاقسي موش تونسي ؟ بجاه ربي ما تلوموش علي راني مرمضن كيف التوانسة الي عايشين تونسي …اعملوا كيفنا وعيشوا توانسا وبعد انصحونا بلا قلة حياء